নগরীর বন্দরবাজার করিম উল্লাহ মার্কেটের ৫ম তলায় শাহজাহান টেলিকম নামক ব্যবসা প্রতিষ্ঠানে দু:সাহসিক চুরির ঘটনা ঘটেছে। গত মঙ্গলবার রাতে চোর চক্রের ৫/৭ সদস্য দোকানের তালা ভেঙ্গে ঢুকে নগদ আড়াই লাখ টাকা ও ৩০ লক্ষাধিক টাকার মালামাল চুরি করে নেয়। ঘটনাটি মার্কেটের সিসি ক্যামেরায় ধরা পড়েছে। গতকাল বুধবার সকালে এসএমপির উপ-পুলিশ পরিদর্শক অরূপ কুমার চৌধুরীর নেতৃত্বে পুলিশ ঘটনাস্থল পরিদর্শন করেন।